KTB บวก 8% ตอบรับงบ Q1 กำไร 8.8 พันลบ. โต 57% โบรกอัพเป้า 16 บ.  
KTB บวก 5% ตอบรับงบ Q1 กำไร 8.8 พันลบ. โต 57% เหตุตั้งสำรอง-ค่าใช้จ่ายลด ขณะที่สินเชื่อเพิ่มขึ้น นอกจากนี้โบรกคาดบริษัทยังมีความโดดเด่นด้านสินเชื่อภาครัฐ และมีปันผลโดดเด่น ยังแนะ “ซื้อ” อัพเป้า 16 บ.
KTB บวก 5% ตอบรับงบ Q1 กำไร 8.8 พันลบ. โต 57% เหตุตั้งสำรอง-ค่าใช้จ่ายลด ขณะที่สินเชื่อเพิ่มขึ้น โบรกอัพเป้า 16 บ. แนะนำ “ซื้อ”
22 เม.ย. 2565

ผู้สื่อข่าวรายงานว่า วันนี้ (22 เม.ย. 2565) ราคาหุ้น ธนาคารกรุงไทย จำกัด (มหาชน) หรือ KTB ณ เวลา 10:22 อยู่ที่ระดับ 14.20 บาท บวกไป 1.10 บาท หรือขึ้นไป 8.40% โดยทำจุดสูงสุดที่ 14.20 บาท และทำจุดต่ำจุดที่ 13.70 บาท ด้วยมูลค่าการซื้อขาย 1,362.64 ล้านบาท

โดยราคาหุ้น KTB ปรับตัวขึ้นตอบรับผลการดำเนินงานไตรมาส 1/2565 อยู่ที่ 8,780 ล้านบาท เพิ่มขึ้น 57.40% เมื่อเทียบกับงวดเดียวกันของปีก่อนมีกำไรสุทธิ 5,578 ล้านบาท และเพิ่มขึ้น 77.6% จากไตรมาสก่อน โดยดีกว่านักวิเคราะห์คาดมาก จากการตั้งสำรองที่น้อยกว่าคาด และมีค่าใช้จ่ายลดลง
อีกทั้ง KTB มีสินเชื่อไตรมาส 1/2565 เพิ่มขึ้น 1.1% จากต้นปีถึงปัจจุบัน โดยจากทุกประเภทสินเชื่อ โดยสินเชื่อภาครัฐเป็นสินเชื่อที่เติบโตเด่นที่สด 2.8% จากต้นปีถึงปัจจุบัน ในขณะที่สินเชื่อรายใหญ่ และสินเชื่อรายย่อยเพิ่มขึ้น 0.7% จากต้นปีถึงปัจจุบัน และสินเชื่อ SME เพิ่มขึ้น เพียง 0.6% จากต้นปีถึงปัจจุบัน
ด้าน บล.ฟิลลิป ระบุว่า จากการตั้งสำรองที่ต่ำกว่าคาดมาก จึงปรับประมาณการกำไรเพิ่มขึ้นเป็น 3.4 พันล้านบาท เพิ่มขึ้น 57.1% จากงวดเดียวกันของปีก่อน และทำให้ราคาพื้นฐานปรับเพิ่มขึ้นด้วยเป็น 16 บาทมส่วนต่าง เพิ่มมากขึ้น ประกอบกับ KTB ยังมีความโดดเด่นทางด้านสินเชื่อภาครัฐ และมีปันผลโดดเด่นด้วย จึงยังคงแนะนำ “ซื้อ”